section_heading: Artaksidska Armenija
paragraph_text: Armenija je za vladavine Tigrana II. Velikog (95. – 66. pr. Kr.) postala jednom od najvažnijih kraljevstava u području između Crnog mora, Sredozemlja i Kaspijskog jezera i najsnažnijim istočnim susjedom Rimske Republike. On je 83. pr. Kr. iskoristio poziv za pomoć jedne od zaraćenih seleukidskih frakcija u Siriji kako bi se ustoličio kao vladar Sirije, čime je okončana Seleukidska Perzija, a Tigran je vladao 17 godina u miru. Nakon Bitke kod Tigranocerte, armenske prijestolnice (69. pr. Kr.) u kojoj su Tigrana pobijedili Rimljani, Tigran je priznao njihovu vlast iako je zadržao svojevrsnu autonomiju.